5. sz. melléklet

**MEGÁLLAPODÁS**

**/egységes szerkezetben a megállapodás 1. számú módosításával/**

amely létrejött egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth L. u. 1-3., képviseli: dr. Puskás Tivadar polgármester), a továbbiakban **Önkormányzat**,

másrészről a **HALMILL Team Tanácsadó Korlátolt Felelősségű Társaság** (székhelye: 1123 Budapest, Csörsz u. 13. A épület 4. emelet 7., Cg.01-09-876784, adószáma: 13855477-2-43, képviseli: Illés Béla ügyvezető), a továbbiakban **HALMILL Kft.**,

harmadrészről a **Szombathelyi Haladás Labdarúgó és Sportszolgáltató Korlátolt Felelősségű Társaság** (székhely: 9700 Szombathely, Rohonci út 3., Cg.18-09-106065, adószám: 12565692-2-18, képviseli: Tóth Miklós ügyvezető), a továbbiakban **Haladás Kft**., a továbbiakban – együttesen – Szerződő felek között alulírott helyen és időben az alábbi feltételekkel:

1. Szerződő felek előzményként rögzítik, hogy 2015. április 22-én megállapodást (a továbbiakban: Megállapodás) kötöttek egymással. Szerződő felek rögzítik, hogy a Megállapodás 2. pontja alapján a 2016. és 2017. év tekintetében a finanszírozási és elszámolási kötelezettségek pontos megállapítására független könyvvizsgálót (Audikont Kft, 9700 Szombathely, Verseny u. 1/C, nyilvántartásba – vételi szám: 001469) kértek fel. A 2017. október 18-án elkészített könyvvizsgálói vélemény az alábbiakat tartalmazta:

Az Önkormányzat részéről a játékos-értékesítésből (2016. szeptember 30. napjáig) levonható kötelezettség összesen 49.598.951.- Ft volt. Így a két évre a szerződésben rögzített önkormányzati támogatás összegéből, azaz 100.000.000,- forintból teljesített 47.500.000,- forintot és elszámolhatott 49.598.951,- forintot, így 2015. – 2016. év vonatkozásában összesen 2.901.049,- Ft teljesítendő kötelezettsége maradt Szombathely Megyei Jogú Város Önkormányzatának. A 2017. évi 50.000.000,-Ft összegű támogatás megalapozottságát - a könyvvizsgálói szakvéleményt és a Haladás Kft. 2017. évi beszámolóját is figyelembe véve - a felek nem vitatják.

1. Szerződő felek rögzítik, hogy a Megállapodás alapján – figyelemmel a független könyvvizsgáló szakvéleményére és a Haladás Kft. Felügyelő Bizottságának 2018. január 22-én és március 13-án hozott döntéseire - az Önkormányzatot összesen 52.901.049.- Ft összegű fizetési kötelezettség terheli, amelyet jelen szerződés aláírásától számított 30 napon belül átutalással fizet meg a Haladás Kft.-nek a Sopron Bank Zrt-nél vezetett, HU83 1760 0042 0050 2894 0020 0004 számú számlájára. **Szerződő felek rögzítik, hogy az Önkormányzat ezen kötelezettségét határidőben teljesítette.**
2. Szerződő felek kijelentik, hogy ezen összeg megfizetésével a megállapodásban foglalt kötelezettségeik tekintetében a 2015., 2016., 2017. évekre vonatkozóan 2017. december 31. napjáig terjedő időtartamra teljes körűen elszámoltak egymással, egymás felé a szerződés teljesítéséből eredő semmiféle követelésük nincs. Erre tekintettel a jövőben a Haladás Kft. finanszírozását új feltételek szerint kívánják a Szerződő felek az alábbiak szerint meghatározni:
3. Az Önkormányzat jelen megállapodás aláírásával 2018. január 1. napjától ~~2020.~~ **2021.** december 31. napjáig terjedő időtartamra a Haladás Kft. labdarúgó csapatának évi 50 millió Ft összegű támogatás megfizetésére vállal kötelezettséget a vonatkozó jogszabályi feltételek teljesülése esetén.
4. Az Önkormányzat az adott évi támogatást 2018. évi támogatás tekintetében 2018. június 30. napjáig, míg 2019. 2020. **és 2021.** évi támogatás tekintetében tárgyév ~~május 31.~~ **december 31.** napjáig **teljesít a 2019. június …… napján kötött tagi kölcsön szerződésbe történő beszámítással.** ~~átutalással fizeti meg a Haladás Kft.-nek a Sopron Bank Zrt-nél vezetett, HU83 1760 0042 0050 2894 0020 0004 számú számlájára.~~
5. A labdarúgó csapat alacsonyabb osztályba kerülése esetén a támogatás összegét a szerződő felek újra tárgyalják, és a további támogatás éves összegét a jelen szerződés módosítása keretében határozzák meg. **Szerződő felek rögzítik, hogy a labdarúgó csapat a 2018/2019-es bajnoki évadban elveszítette NBI-es tagságát, ezért szerződő felek a támogatás összegét újra tárgyalták, és a tárgyalás eredményeképpen azt továbbra is évi 50 M Ft-ban határozzák meg, azzal, hogy 2019. évben – figyelemmel a Haladás Kft. és a Haladás Sportkomplexum Fejlesztő Nkft. között 2019. április 3. és 2019. május 8. napján létrejött, mindösszesen 11.115.216 Ft összegű engedményezési megállapodásokra – 61.115.216 Ft-ban határozzák meg.**
6. A 4. pont szerinti támogatás célja ~~sportlétesítményekre nyújtott~~ működési támogatás.
7. Szerződő felek jelen megállapodásban az Önkormányzat javára a Haladás Kft.-nek a HALMILL Kft. tulajdonában lévő üzletrésze vonatkozásában elővásárlási jogot kötnek ki.
8. Szerződő felek rögzítik, hogy az Önkormányzatot a Haladás Marketing Kereskedelmi és Szolgáltató Kft.-t megelőző elővásárlási jog illeti meg, abban az esetben, amennyiben a HALMILL Kft. üzletrészt kíván értékesíteni.
9. A Támogatott tudomásul veszi, hogy a támogatás kizárólag a jelen megállapodásban megjelölt célra kerülhet felhasználásra. A pénzeszköz visszaigényelhető általános forgalmi adó (a továbbiakban: ÁFA) megfizetésére nem használható fel.
10. Támogatott jelen szerződés aláírásával büntetőjogi felelőssége tudatában nyilatkozik arról is, hogy a támogatás tárgyát képező tevékenység vonatkozásában az általános forgalmi adóról szóló 2007. évi CXXVII. törvény alapján ÁFA levonási jog: illeti meg / nem illeti meg.
11. Amennyiben a Támogatott rendelkezik ÁFA levonási joggal, a támogatást a levonható ÁFA finanszírozására nem fordíthatja. Amennyiben a Támogatott jogállása változása miatt, vagy más okból fenti nyilatkozata ellenére a támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és a Támogató által is támogatott általános forgalmi adó összegének megfelelő támogatást köteles a jogosulatlanul igénybe vett támogatásokra vonatkozó szabályok szerint visszatéríteni.
12. A Támogatott tudomásul veszi, hogy a Támogató a Támogatott nevét, a támogatott tevékenységet és a támogatás összegét, az érintettséget nyilvánosságra hozza.
13. A Támogató fenntartja magának azt a jogot, hogy a támogatott tevékenységet, a támogatás felhasználását a Polgármesteri Hivatal illetékes belső szervezeti egységei ellenőrizhetik.
14. A Támogatott hozzájárul a támogatott tevékenység, valamint a támogatás felhasználásának ellenőrzéséhez, működésének teljes körű megismeréséhez. A Támogatott olyan nyilvántartást köteles vezetni, amelyből az adatok naprakészen megállapíthatók.
15. A Támogatott kötelezettséget vállal arra, hogy az 5. pont alapján **biztosított támogatásról** ~~átutalt összegek tekintetében~~ teljeskörű pénzügyi, szakmai beszámolóval, ~~valamint a Támogatott nevére kiállított, teljesítésigazolással ellátott, hiteles számlamásolattal~~ tárgyévet követő január 31. napjáig elszámol a Támogató felé.
16. A Támogatott tudomásul veszi, ha a 16. pont szerinti elszámolást határidőben nem nyújtotta be, és a határidő meghosszabbítását sem kérte, vagy a határidő meghosszabbítása nem került jóváhagyásra, akkor a Támogatott az elszámolási határidő lejártát követő 1 éven belül önkormányzati támogatásban nem részesülhet, és azt követően is csak akkor, ha időközben elszámolási kötelezettségét teljesíti.
17. Támogatott tudomásul veszi, hogy szerződésszegés esetén a támogatás teljes összegét a Ptk. szerinti késedelmi kamattal együtt köteles az erre történő felszólítástól számított 8 napon belül visszafizetni.
18. A Támogatott tudomásul veszi, ha az eljárás során megtévesztő vagy valótlan adatot közöl, akkor e tény tudomásra jutásától számított 3 éven belül önkormányzati forrásból támogatásban nem részesülhet.
19. Szerződő felek kötelezettséget vállalnak arra, hogy a támogatási szerződésben foglalt cél megvalósítása során a hatályos jogszabályokat betartják.
20. A Támogatott tudomásul veszi, amennyiben a 2007. évi CLXXXI. törvény rendelkezési alapján nem lett volna jogosult a támogatásra, e szerződés semmis. A folyósított támogatást egy összegben, a folyósítás és a visszafizetés időpontja közötti időszakra eső, az adózás rendjéről szóló törvényben meghatározott késedelmi pótlékkal azonos mértékű kamattal növelten kell visszatéríteni.
21. Az érvénytelenség megállapítását a döntéshozatalt követő két éven belül, írásban bárki kezdeményezheti.
22. A döntést hozó szerv vezetője vagy a döntést hozó személy a kezdeményezésről annak kézhezvételétől számított 15 napon belül határozattal dönt.
23. A döntéshozatalt követő hat hónapon túl, illetve a pályázatban foglaltak megvalósítását követően az első bekezdésben foglalt jogkövetkezmény nem alkalmazható.
24. A felek rögzítik, hogy a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet 4. § (2) bekezdésében foglaltaknak eleget téve a támogatott által igényelt támogatás céljának kormányzati funkciójaként a 081030 „Sportlétesítmények, edzőtáborok működtetése és fejlesztése” funkciót jelölik meg.
25. A Támogatott e szerződés mellékletét képező, az államháztartásról szóló 2011. évi CXCV. törvény 50. § (1) bekezdés c) pontjában foglaltakra tekintettel tett nyilatkozata alapján a nemzeti vagyonról szóló 2011. évi CXCVI. törvény 3.§ (1) bekezdés 1. pontja szerinti átlátható szervezetnek minősül.
26. Szerződő felek rögzítik, hogy jelen megállapodásukat kizárólag közös megegyezéssel, írásban jogosultak módosítani, illetve megszüntetni.
27. Szerződő felek rögzítik, hogy jelen megállapodás az aláírás napjával lép hatályba, határozott időtartamra ~~2020.~~ **2021.** december 31. napjáig. ~~azzal, hogy szerződő felek a köztük 2015. április 22. napján kötött megállapodást hatályon kívül helyezik.~~

A jelen megállapodásban nem szabályozott kérdésekben a mindenkor hatályos Ptk. vonatkozó rendelkezései irányadók.

Szerződő felek a megállapodást elolvasás és értelmezés után, mint akaratukkal mindenben megegyezőt, jóváhagyólag aláírták.

**Szombathely, 2019. június „ ”**

|  |  |
| --- | --- |
| **/: Dr. Puskás Tivadar:/**  **polgármester**  **Szombathely Megyei Jogú Város Önkormányzata**  **képviseletében** | **/: Illés Béla :/**  **ügyvezető**  **HALMILL Team Tanácsadó Kft.**  **képviseletében** |
| **/: Tóth Miklós :/**  **ügyvezető**  **Szombathelyi Haladás Kft.**  **képviseletében** | | |

A kötelezettségvállalást pénzügyileg ellenjegyezte:

…….…. év ……….………… hónap …..… nap

……………………………………………………

Stéger Gábor osztályvezető